
Alexandru Cristian 


Rezumat 


De ce a fost fondată Uniunea Europeană? Un prim răspuns ar fi dorința de pace după un 
război devastator şi umilitor. Un al doilea răspuns ar fi realizarea importanţei unităţii. O unitate 
care se va caracteriza printr-o diversitate a culturilor şi a limbilor. Statele europene nu au dorit să 
renunţe la suveranitatea lor, au vrut să devină un corp comun pentru a nu a mai putea fi călcate în 
picioare de iureşul istoriei. 

Ca orice unitate, UE avea nevoie de un cadru de reglementare oferit de instituţii şi politici 
europene. De asemenea, pentru a armoniza ceva trebuie să poți pune împreună anumite elemente 
separate. Armonizarea Uniunii a fost realizată prin fondarea instituţiilor şi a reglementărilor 
acestora (structura instituţională a UE este prezentată în Anexa nr. 1). Instituţionalizarea Uniunii 
Europene este cheia de boltă a construcţiei istorice europene. Început în anul 1957, acest proces a 
lăsat urme adânci în conştiinţa politică europeană. Dacă la început a fost privită cu reticenţă, acum 


Uniunea nu poate exista fără instituţii. 

Istoria Europei recente este legată de istoria Uniunii Europene. Construcţia europeană a 
fost un mijloc de afirmare al ideilor latente ale europenilor de-a lungul timpului. Ideea de Europa 


a apărut după îndelungi ani de frământări şi după multe secole pline de evenimente istorice. 


Fondarea Uniunii Europene 


Imperiul Roman a fost un imperiu tri-continental care şi-a extins valorile în lume. 
Moştenirea culturală romană este uriaşă: filosofie, artă, religie etc., dar această sinteza culturală 
impusă de Roma nu a fost un proces paşnic şi dorit, ci s-a realizat prin intermediul armelor. Astfel, 
valorile culturale ale Romei au devenit valorile culturale ale unei Europe tinere. 

După căderea Imperiului Roman de Apus, Europa a fost cotropită de popoare barbare. 
Amestecul romanilor cu noii veniţi a produs naşterea popoarelor europene. Ideea imperială a 
Romei a supravieţuit doar prin supremaţia papală. Creştinismul a fost factorul unificator al unei 
lumi în descompunere. 

Personalitatea care a pus în practică ideea de unitate a fost Carol cel Mare (Charlemagne), 
rege al francilor între 768-814, proclamat împărat al francilor în anul 800 în ziua de Crăciun. 
Astfel, renașterea carolingiană a oprit declinul politic al Europei. Între imperiul carolingian şi 
imperiul bizantin s-a născut o dihotomie creatoare. Europa, în sens politic, era văzută doar la Aix- 
la-Chapelle, la Constantinopol, Europa nu exista decât în mod ideatic. 

Biserica a sprijinit un imperiu creştin, creştinismul fiind văzut ca o forță unificatoare a 


Europei?. Papa era autoritatea supremă religioasă. Naşterea cruciadelor a fost voinţa papilor. 
p p p 8 Ş pap 


Cruciadele sunt considerate prima acţiune externă a Europei din istorie“. Papalitatea nu a impus 
unitate Europei, nu a fondat instituţii, nu a sprijinit unificarea popoarelor diverse. 


Otto de Freising, episcop german şi călugăr cistercian care a trăit în secolul al XII-lea, a 
lansat conceptul de Reichsmystic. Imperiul care nu există este de fapt imperiul creştin al Europei, 


Europa este unită de creştinism. Biserica nu ţine cont de identitate națională, de integritatea statelor 


feudale europene, unitatea spirituală este baza, nu cea materială. Europa metafizică a lui Freising 


nu avea aplicabilitate deoarece Evul Mediu este caracterizat de dezordine”. Pierre Dubois dorea o 


! loan Ciupercă, Istoria Europei şi a Ideii de Europa, suport de curs, Universitatea Alexandru loan Cuza, 
Iaşi, 2010. p.5. 


2 Ibidem, p.6. 
3 Ibidem, p.7. 
+ Idem. 


5 Idem. 

unitate a Europei sub autoritate franceză, marele poet Dante Alighieri susținea că unitatea Europei 
este o armă împotriva imperiului roman de naţiune germană. Trebuie menţionat că Dante Alighieri 
era implicat activ în disputa guelfilor şi a ghibelinilor, poetul fiind un adept convins al guelfilor. 
Acest conflict între papă şi împărat a dăunat unității europene timp de mulți ani. 

În secolul al XV-lea, filosoful german Nicolaus Cusanus este primul susţinător al ideii de 
unitate. La acesta, unitatea era un consens (concordantia), nu o uniformizare, ci o armonizare a 
elementelor disparate€. Cusanus era ferm convins că Europa ajunsese să fie o societas leonina, 
cine nu devorează este devorat. Conceptul de societas leoninas are rădăcini vechi în dreptul roman, 
este Leviathan-ul avant Ja lettre. 

Societatea europeană a putut fi unită doar de creştinism şi de universalismul unui imperiu. 
Creştinătatea apuseană a susţinut unitatea politică temporală”. Un papă nu-şi putea impune voinţa 


avânt în vedere că nu avea suficiente resurse. Respublica christiana a Evului Mediu era o unitate 


civilizaţională care nu lua formă politică dar se afla sub cupola unui imperiut. 


În secolul al XVII-lea, filosofii luminilor susțineau unitatea Europei. Ideile lor au fost 
preluate şi puse în practică de Napoleon. Unitatea lui Napoleon a fost un lucru nenatural, forțat şi 
chiar fortuit. După destrămarea imperiului napoleonian şi eşecul politic al primului imperiu 
francez, se naşte conceptul balanței de putere ca antidot împotriva hegemoniei unei singure puteri”. 
Balanța de putere a oprit încercările de a stăpâni Europa. Visul imperial a bântuit minţile tuturor 
marilor conducători europeni, chiar Bismarck se întreba „Cine este Europa?”. 

Secolul naţiunilor, sau secolul al XIX-lea, este legat de naşterea unui concept unificator, 
idealist dar şi periculos - naționalismul. Mitologia naţionalismului a fost scânteia unificării statelor 
europene dar şi imboldul tragediei europene în secolul absurd, parafrazând-o pe Hannah Arendt. 
În acest secol, valorile naţionale prevalează valorilor europene, naționalismul este visul unei 
naţiuni pentru majoritatea popoarelor, Europa este ceva abstract, greu de creionat. 

Secolul al XIX-lea a fost denumit şi epoca neagră sau epoca cărbunilor, iar secolul XX, 
epoca albă sau a electricităţii!0. Revoluţia industrială este a doua ca importanţă din istoria lumii. 


Prima este revoluţia neolitică, când omul devine din consumator producător. Revoluţia industrială 


$ loan Ciupercă, op. cit., p.8. 
7 Idem. 

5 Ibidem, p.10 

” Ibidem, p.10. 


10 Ibidem, p.18. 

este caracterizată de apariția maşinii în procesul de producţie, când omul nu mai este implicat total 
în producţie iar maşina ia locul omului pentru anumite procese industriale. După Revoluţia 
Industrială, societăţile se dezvoltă ajungând în zeci de ani la un grad de dezvoltare egal cu lungi 
perioade istorice. Omului i-au trebuit mii de ani să construiască maşinile, iar maşinii un secol să 
înlocuiască omul. 

Federalizarea este un antidot împotriva naționalismului, şovinismului şi totalitarismului!!. 
Acestea formează un amestec periculos ce dă naştere războiului. Federalizarea este cheia păcii, 
susține Immanuel Kant în eseul său „Spre pacea eternă”. 

După devastatoarele războaie mondiale, Europa doreşte pacea între hotarele sale. Cauzele 
naşterii comunităţilor europene sunt complexe şi diverse. Prima cauză este considerată politica 
externă agresivă a lui Stalin faţă de Occident, a doua cauză - suspiciunea liderilor occidentali faţă 
de URSS - şi o a treia cauză - inflexibilitatea apărută după armistițiul din 194517. Aceste cauze 
sunt generale şi pot fi inexacte. Perioada dintre 1945 şi 1950 este marcată de evenimente care au 
avut contribuţia lor în naşterea comunităţilor europene. 

Conferinţele de la Yalta şi Postdam reliefează viitorul Europei şi al lumii, discursul lui 
Churchill anunţă umbra peste Europa, Doctrina Truman îngrădeşte expansiunea comunismului, 
Planul Marshall renaşte Europa din cenuşa ei. Evenimentul care a schimbat definitiv Europa este 
Planul lui Robert Schuman, un discurs care reprezintă temelia Uniunii Europene. Fără acesta, 
Uniunea de astăzi nu ar fi fost ceea ce este acum, un grup de state ce respectă valori profunde 
democratice. Planul Schuman este un discurs inspirat de Jean Monnet rostit în data de 9 mai 1950 
la sărbătorirea încheierii celui de-al Doilea Război Mondial. Declaraţia are câteva idei inovatoare 
pentru Europa. 

Drept urmare, Europa va fi construită pas cu pas, treptat prin eliminarea disputei istorice 
franco-germane!”. Această dispută va fi încheiată prin punerea în comun a producţiei de cărbune 
şi oţel a Franţei şi Germaniei sub o Înaltă Autoritate. Noua Europă trebuie să-şi coaguleze 
interesele economice pentru a augmenta standardul de viaţă al cetăţenilor ei. Această unitate de 
interese va putea da naştere unei comunităţi europene. Schuman a ales inspirat cuvintele pentru a 
sublinia nevoia de pace şi de creştere a Europei. Robert Schuman este părintele Uniunii Europene 


prin faptul că este primul care a pus în scris şi practică ideile despre unitatea europeană. 


!! Ibidem, p.23. 
12 Ibidem, p.24. 


15 Declaraţia Schumann, disponibila online la: http://biblio.central.ucv.ro/bib_web/ 


bib_pdf/Declaratia%20Schuman %20din%209%20mai%201950.pdf, accesată la 25.03.2015. 

Uniunea Europeană nu se putea naşte fără sprijinul mai multor personalități. Liderii politici 
din aceea perioadă au împărtăşit viziuni politice comune. Naşterea Europei este un cumul de factori 
istorico-politici. Oamenii politici ce au gândit Europa ca un întreg sunt considerați Părinţii 
Fondatori ai Uniunii Europene. 

Provenite din ţări şi medii politice diferite toate aceste personalități au în comun câteva 
însuşiri. O primă însuşire este sindromul frontierei!?. Robert Schuman a crescut în Luxemburg, 
apoi a ajuns în Franţa, fiind la origine german. Alcide de Gasperi a fost membru al parlamentului 


austriac de la Innsbriick, Konrad Adenauer s-a născut la Kln, între Saar şi Ruhr în interiorul 


frontierelor istorice franco-germane!5 . 


O a doua caracteristică a fost unitatea gândirii politice. Părinţii fondatori ai Europei au fost 
creştini-democraţi sau au provenit din rândul creştinilor-democraţi!€. Provenind din acelaşi curent 
politic au împărtăşit o sumă de idei şi valori comune, o Europă creştin-democratică putea să fie 
paşnică şi să facă uitate conflictele istorice. Konrad Adenauer, Alcide de Gasperi, Robert 
Schuman, Jean Monnet, Paul Henry Spaak sunt nume care vor rămâne înscrise cu onoare în istoria 
Europei. Fie că au avut concepţii federaliste sau moderate, fie că au sprijinit integrarea deplină sau 
parțială, aceşti corifei ai Europei au realizat că Europa dacă era unită din punct de vedere politic 
şi cultural nu trecea prin tragediile ce au marcat-o profund şi ireversibil. 

Inspiratorul construcției europene, Jean Monnet, a fost cel care a sprijinit fondarea 
Comunităţii Europene a Cărbunei şi Oţelului. De asemenea Jean Monnet a fost şi primul care a 
realizat rolul economiei în unitatea Europei. Europa va fi unită economic apoi se va trece la alt 
nivel. Fiecare perioadă istorică a avut dificultăţile ei, anii romantici ai istoriei Uniunii Europene 
sunt ani de căutări dar şi ani de rezistenţă împotriva mersului istoriei şi a amenințării celei mai 


mari - regimul totalitar din estul continentului. 


Evoluţia tratatelor comunităţii europene 


Pentru a evita conflictele în viitor s-a decis unirea Europei. A fost o acţiune politică matură, 
inteligentă am putea spune chiar de prevenţie. Europa a fost unită împotriva amenințărilor susțin 
unii istorici. 

În data de 18 aprilie 1951, şase state (Belgia, Republica Federală Germană, Franţa, Italia, 


Țările de Jos şi Luxemburg) semnează Tratatul de la Paris ce consfinţeşte fondarea Comunităţii 
14 Founding făthers of Europe, Foundation Robert Schuman, p. 1, disponibil online la: http://www.robert- 
schuman.eu/en/doc/divers/fathers-of-europe.pdf, accesat la 25.03.2015. 
15 Idem. 


15 Ibidem, p.3. 

Europene a Cărbunelui şi Oţelului (CECO). Acest tratat va intra în vigoarea în data de 23 aprilie 
1952 şi va fi valabil timp de 50 de ani!7. Acesta este un prim pas în viitoarea construcție europeană. 

Încă de la începuturi, oamenii politici au avut viziuni diferite în ceea ce priveşte evoluţia 
construcției europene. Două viziuni au predominat, federalismul şi funcționalismul. Federalismul 
însemna ca autorităţile locale, regionale şi naţionale să fie conduse de un for european, fiecare stat 
să se completeze cu celălalt pentru a crea o federaţie!8. A doua viziune era cea funcționalistă. 
Funcţionalismul însemna un transfer gradual de suveranitate națională către comunitatea europea- 
nă!?. Funcţionalismul inducea regula consensului. Trebuia un consens pentru a înfiinţa instituţii 
europene, piață unică şi uniune vamală. Valabilă până în anul 2002, CECO, a fost un pas important 
în construcţia europeană - unitatea economică înainte de unitatea politică. O dată importantă este 
iunie 1955. La Conferinţa de la Messina, miniştrii de externe ai ţărilor europene hotărăsc să extindă 
procesul de integrare economică în toate domeniile economiei şi pe toate palierele economice.20. 

În 25 martie 1957, cele şase state care au înființat CECO semnează Tratatul de Instituire a 
Comunităţii Economice Europene şi Tratatul Comunităţii Europene a Energiei Atomice. Cele două 
tratate sunt cunoscute ca şi Tratatele de la Roma?l. Odată cu semnarea tratatelor, au apărut şi 
diverse instituţii europene. Primele instituţii europene au fost Înalta Autoritate a CECO şi 
Adunarea Comună a CECO. După semnarea Tratatelor de la Roma au apărut Adunarea 
Parlamentară Europeană, Consiliul de Miniştri, Tribunalul de Justiţie şi un Comitet Consultativ 
pentru Consiliu”?. Înalta Autoritate va deveni Comisia Europeană, iar Adunarea Parlamentară va 
deveni Parlamentul European. 

Ca o contrapartidă la construcţia europeană, Marea Britanie va institui, în 1960, Asociaţia 
Europeană a Liberului Schimb (AELS). Statele membre, AELS, vor fi Danemarca, Norvegia, 


Suedia, Elveţia, Austria şi Portugalia. Scopul fundamental al AELS va fi eliminarea treptată a 


7 Cronologia construcției europene, disponibil online la: http://europa.eu/abc/12lessons/ key_dates/ 
index_ro.htm, accesat la 12.03.2015. 


8 History of the European Union, document colectiv al Parlamentului European, p.1, disponibil online la: 
http://Awww .parliament.ge/files/1_901_108571_2.pdf, accesat la 26.03.2015. 


” Idem. 


% Cronologia construcției europene, disponibil online la: http://europa.eu/abc/12lessons/ 


key_dates/index_ro.htm, accesat la 26.03.2015. 
21 Ibidem. 


% La Union Europea, p.2, disponibil online la: http://servicios.elcorreo.com/especiales/ue-50- 
aniversario/pdf/00-ue-origenes.pdf, accesat la 25.03.2015. 

frontierelor şi aprofundarea relaţiilor economice comerciale“. Observând succesul Comunităţii 
Economice Europene, Marea Britanie va dori să fie membră, însă opoziţia Franţei a fost de 
netrecut. Charles de Gaulle consideră Marea Britanie ca fiind calul troian al Statelor Unite ale 
Americii. De Gaulle dorea o Europă europeană, nu atlantică. Dorinţa perfidului Albion, peiorativul 
dat de francezi, de a intra în comunitatea europeană este stric legată de performanţa economică a 
noii comunităţi, dar şi de stimularea economiei britanice?*. Marea Britanie va intra în comunitate 
după dispariţia de pe scena politică a generalului de Gaulle, dar îşi va păstra o relativă autonomie 
economică până în zilele noastre. 

Un pas important spre unificarea instituţiilor comunităţii europene este anul 1965. În data 
de 8 aprilie, se semnează Tratatul de Fuzionare a organelor executive ale celor trei comunități, prin 
care se consfinţeşte fondarea unui Consiliu unic şi a unei Comisii unice”. 

În anul 1968, s-au suprimat toate taxele între statele membre prin înființarea Uniunii 
Vamale Europene”. Uniunea Vamală va stimula dezvoltarea unei pieţe unice care va permite 
libera circulație a mărfurilor, persoanelor, capitalurilor şi serviciilor. La sfârşitul anilor 1960, 
Uniunea economică este consolidată. În primii ani, statele europene au ca obiective fundamentale 
realizarea de relaţii strânse, fondarea unei Bănci Europene de Investiţii, crearea unui Fond Social 
European, crearea unei politici comune în sectorul agricol ulterior extinsă la alte sectoare şi a unei 
uniuni vamale comune””. 

În anul 1969, la Haga se ia decizia continuării integrării europene. Astfel, primul val de 
extindere va avea loc în anul 1973, incluzând Marea Britanie, Irlanda şi Danemarca. În anul 1974, 


328 


este înfiinţat Fondul European de Dezvoltare Regională“. Tot în acest an, la Summit-ul de la Paris 


se susţine ideea creări unei uniuni fără margini ale popoarelor europene?”. Integrarea se va face 


% loan Ciupercă, Istoria Europei şi a Ideii de Europa, suport de curs, Universitatea Alexandru loan Cuza, 
Iaşi, 2010. p.41. 


24 ]dem. 


25, Cronologia construcției europene, disponibil online la: http://europa.eu/abc/12lessons/ 


key_dates/index_ro.htm, accesat la 25.03.2015. 


% La Union Europea, p.5, disponibil online la: http://servicios.elcorreo.com/especiales/ue-50- 
aniversario/pdf/00-ue-origenes.pdf, accesat la 26.03.2015. 


2 Ibidem, pp. 2-3. 


25 Cronologia construcției europene, disponibil online la:  http://europa.eu/abc/12lessons/key_ 


dates/index_ro.htm, accesat la 25.03.2015. 


% Founding fathers of Europe, Foundation Robert Schuman, disponibil online la: http://www.robert- 
schuman.eu/en/doc/divers/fathers-of-europe.pdf, accesat la 25.03.2015. 


8 


FONDAREA UNIUNII EUROPENE ȘI EVOLUȚIA TRATATELOR COMUNITĂȚII EUROPENE 
treptat, gradual fără a leza interesele suverane ale unui stat. Înfiinţarea fondului social, agricol şi 
de dezvoltare regională este pasul cel mai important spre o deplină cooperare economică. În anul 
1979, se fondează Sistemul Monetar European, un sistem ce va disciplina o zonă economică 
deschisă şi va crea politici economice stabile“. 

În anul 1986, la Luxemburg se semnează Actul Unic European (AUE). Principalul obiectiv 
al acestui tratat este relansarea construcției europene cu scopul de a instaura piaţa unică 
europeană”|. Actul Unic European fondează Consiliul European, reuniunea la nivel înalt a şefilor 
de stat şi de guvern. Articolul 8 al Actului stipulează clar că scopul acestuia este instaurarea pieţei 


unice până la data de 1 ianuarie 199357 


„ AUE mai instituie o politică de coeziune economico- 
socială pentru a reduce efectele apariției pieţei unice europene. AUE a fost tratatul pregătitor 
pentru marele Tratat de la Maastricht. Succesul tratatului a fost stimulat şi de transformările scenei 
politice. Prin toate reformele aduse de acest tratat se va permite instaurarea pieţei unice şi naşterea 
Uniunii Europene. 

Până la Maastricht, comunitatea europeană era o organizaţie născută din dorința de a 


coopera. După Maastricht, statele europene pot deveni, pentru prima oară în istoria lumii, un stat 


unic. Maastricht este actul de naştere al unei noi entități politice, Uniunea Europeană. 


Tratatul de la Maastricht - crearea Uniunii Europene şi a conceptului de Politică Externă şi 
de Securitate Comună 


Tratatul de la Maastricht este momentul de trecere către organizaţia internațională numită 
Uniunea Europeană. Tratatul ne anunţă apariţia unui nou actor pe scena internaţională. Fără a avea 
pretenţii să fie un tratat fundamental şi neamendabil, acesta reprezintă o etapă în procesul de creare 
a unei uniuni din ce în ce mai strânse între popoarele Europei”. 

Tratatul privind Uniunea Europeană a fost semnat la data de 7 februarie 1992 şi a intrat în 
vigoare la data de 1 noiembrie 1993. Conform Tratatului de la Maastricht Uniunea are la bază trei 
piloni. Primul pilon este reprezentat de comunitățile europene care înglobează cele trei comunități 
existente: Comunitatea Europeană a Cărbunelui şi Oţelului, Comunitatea Europeană a Energiei 


Atomice şi Comunitatea Economică Europeană. Al doilea pilon este Politica Externă şi de 


30 History of the European Union, document colectiv al Parlamentului European, p.3, 


http://www.parliament.ge/ files/1_901_108571_2.pdf, accesat la 26.03.2015. 


31 Actul Unic European, disponibil online la: http://europa.eu/legislation_summaries/institutional_affairs/ 
treaties/treaties_singleact_ro.htm, accesat la 27.03.2015. 


32 Jdem. 


33 „Tratatul de la Maastricht”, în Teme Europene nr.21, aprilie 2007, disponibil online la: http://ec.europa.eu/ 
romania/documents/eu_romania/tema_21.pdf şi www.infoeuropa.ro, accesat la 27.03.2015. 

Securitate Comună. lar, ce de-al treilea pilon este reprezentat de Cooperarea în domeniul Justiţiei 
şi Afacerilor Interne*. 

Tratatul de la Maastricht are cinci obiective fundamentale: consolidarea legitimităţii 
democratice a instituţiilor, creşterea eficienţei instituţiilor, introducerea unei uniuni economice şi 
monetare, dezvoltarea unei dimensiuni sociale a Comunităţii şi instituirea unei politici externe şi 
de securitate comună“. Tratatul permite şi fortificarea instituţiilor europene. Continuând tradiția 
Actului Unic, Tratatul măreşte rolul şi puterea Parlamentului European. O nouă procedură va fi 
inclusă, codecizia. Parlamentul European va lua hotărâri împreună cu instituţia Consiliului 
European“f. Parlamentul devine cenzorul Comisiei de Europene şi participă la procesul de 
învestire al Comisiei. Durata Comisiei este extinsă la cinci ani pentru a fi aceeaşi cu cea a 
parlamentului””. Tratatul instituie procedura de vot cu majoritate calificată în cazul codeciziei în 
Consiliul European, dar şi pentru alte decizii unde intervine mecanismul de cooperare inter- 
instituțional. 

Semnificativă este constituirea unui Comitet al Regiunilor, cu rol consultativ şi format din 
membri ai reprezentanţilor regionali. Importanţa pe care tratatul o acordă regiunilor este un semn 
că Uniunea doreşte să se dezvolte la toate nivelele posibile. Acest comitet a mai fost înfiinţat şi 
datorită introducerii pieţei unice cu scopul de a micşora clivajele inter-regionale. 

Introducerea principiului subsidiarităţii este benefică pentru armonizarea domeniilor de 
cooperare europeană. Comunitatea Europeană va interveni pentru a reglementa anumite domenii 
decât dacă deciziile luate la nivel local, regional sau naţional sunt ineficiente5. 

Cea mai importantă schimbare la nivel social şi politic este introducerea cetăţeniei 
europene. Cetăţeanul european este persoana care are cetăţenia unui stat membru al Uniunii 
Europene. Cetăţenia europeană nu înlocuieşte cetăţenia naţională“”. Aceasta produce o serie de 


drepturi: dreptul de liberă circulaţie în statele membre, dreptul de a beneficia de protecție 


34 Idem. 


55 Tratatul de la Maastricht, disponibil online la: http://europa.eu/legislation_summaries/ 
institutional _affairs/ treaties/treaties_maastricht_ro.htm, accesat la 27.03.2015. 


3 Jdem. 
37 Idem. 


355 Tratatul de la Maastricht”, în Teme Europene nr.2l, aprilie 2007, disponibil online la: 


http://ec.europa.eu/romania/documents/eu_romania/tema_21.pdf şi www.infoeuropa.ro, accesate la 27.03.2015. 


39 Jdem. 

consulară, dreptul de a alege şi de a fi ales, dreptul de petiţionare în Parlamentul European, dreptul 
de a depune la Ombudsmanul European o reclamaţie. 

De asemenea, Tratatul de la Maastricht prevede crearea unei uniunii economice şi 
monetare în trei etape. Prima etapă constă în liberalizarea capitalurilor, a doua etapă reprezintă o 
coordonare a politicilor economice, iar a treia etapă se referă la apariția unei monede unice şi 
înfiinţarea Băncii Centrale Europene“. 

Actul Unic European a instaurat mecanismul de cooperare politică ce este baza pilonului 
al doilea al Uniunii Europene, Politica Externă şi de Securitate Comună (PESC). Obiectivul final 
este reprezentat de implementarea unei politici comune în domeniul securităţii cu sprijinul Uniunii 
Europei Occidentale (UEO)"!. Statele membre pot lua decizii la nivel naţional, cu excepţia ca 
acestea să nu contravină intereselor generale ale Uniunii. Pentru a avea o reprezentare mai mare, 
PESC a instaurat două acte şi anume: pozițiile comune reprezentând opiniile membrilor Uniunii 
referitor la o anumită problemă şi acțiunile comune ca activităţi operaţionale ale statelor membre”. 


Acest pilon este supus unui proces interguvernamental în cadrul căruia deciziile se iau în 


unanimitate”. 


Tratatele de la Amsterdam şi Nisa şi dezvoltarea componentei de securitate şi apărare a 
Uniunii Europene 


Tratatul de la Amsterdam de modificare a tratatului privind Uniunea Europeană, a tratatelor 
de instituire a Comunităţilor Europene şi a altor acte conexe este un tratat ce a fost semnat la data 


de 2 octombrie 1997 şi a intrat în vigoare la 1 mai 1999. Acest nou tratat perfecţionează organizarea 


cooperării interguvernamentale între statele membre ale Uniunii Europene”. 


Tratatului de la Amsterdam i-au fost anexate 13 protocoale, majoritatea referindu-se la 
construirea unei politici comune de apărare. De asemenea, acest nou tratat este puternic orientat 
către dezvoltare forţei de muncă dar şi a mecanismelor de cooperare în cadrul Uniunii. Tratatul de 


la Amsterdam are patru mari obiective generale: forţa de muncă şi drepturile cetăţenilor europeni 


+ Tratatul de la Maastricht, disponibil online la:  http://ec.europa.eu/romania/documents/ 
cu_romania/tema_21.pdf, accesat la 27.03.2015. 


+1 Idem. 


* Idem. 


4 


3 Tratatul de la Maastricht, disponibil online la: http://europa.eu/legislation_summaries/institutional__ 
affairs/treaties/treaties_maastricht_ro.htm, accesat la 28.03.2015. 


4 


+ Teodor Frunzeti, „Uniunea Europeană - comunitate bazată pe interese şi valori comune”, în revista Impact 
Strategic nr.2( 43) din 2012, Editura Universităţii Naţionale de Apărare „Carol I”, Bucureşti.2012, p.9. 

în atenția UE, eliminarea ultimelor obstacole privind libera circulaţie a persoanelor, consolidarea 
poziției Uniunii Europene pe plan global şi eficientizarea actualei arhitecturi europene în vederea 
viitoarelor extinderi“5.Tratatul introduce un articol, principiul general al nediscriminării“, astfel, 
în conformitate cu acesta, Uniunea va combate orice discriminare politică, de religie, rasă sau sex. 
Tratatul consacră principiul egalităţii femeilor şi bărbaţilor la locul de muncă“. Tratatul de la 
Amsterdam este orientat către probleme sociale profunde dar şi către dezvoltarea unei culturi de 
securitate la nivelul comunităţii europene. Tratatul prevede o clauză de suspendare conform căreia 
„un stat membru poate fi suspendat din Consiliul European însă fără a-şi pierde calitatea de 
membru”%5. 

Tratatul de la Amsterdam stipulează o strategie comună a Politicii Externe şi de Securitate 
Comună (PESC). Tot prin Tratatul de la Amsterdam, UE poate participa la misiuni internaţionale, 
misiuni de ajutor umanitar şi de menţinere a păcii”. Acest tratat instrumentalizează politica 
externă a Uniunii şi, odată cu acest tratat, aceasta va fi mai vizibilă pe plan internaţional. Putem 
defini Tratatul de la Amsterdam ca cel care a dat naştere unei noi puteri militare, UE. Poate părea 
exagerată afirmaţia acum, dar primii paşi au fost făcuţi. În domeniul PESC a fost creată funcţia de 
Înalt Reprezentant PESC care este şi şeful secretariatului Consiliului European. În subordinea sa, 
a fost înfiinţată Unitatea de Planificare Politică şi de Alertă Rapidă cu rol de a monitoriza scena 
internaţională. 

Tratatul de la Amsterdam este parte componentă a unui proces complex şi îndelungat al 
dezvoltării gradului de securitate şi apărare a Uniunii Europene. Fără prevederile acestui tratat, 
Uniunea era doar un for de state fără o dimensiune politică şi strategică externă. 

Tratatul de la Nisa este un tratat care are ca scop transformarea instituţiilor europene pentru 
a putea fi apte să admită noi membri. Într-o Uniune cu 30 de membri se cer reguli noi. Tratatul a 
fost semnat pe data de 26 februarie 2001 şi a intrat în vigoare la 1 februarie 2003. Principalul 
obiectiv al acestuia este realizarea unei reforme instituţionale bazată pe trei direcţii. Prima direcţie 
este componenţa şi modul de funcționare al instituţiilor europene, a doua direcție este procedura 


de decizie din cadrul Consiliului de Miniştri iar a treia direcţie, consolidarea cooperării inter- 


5 „Tratatul de la Amsterdam”, în Teme Europene nr. 24, aprilie 2007, disponibil online la: 
http://ec.europa.eu/romania/documents/eu_romania/tema_24.pdf, accesat la 28.03.2015. 


46 Jdem. 
+7 Idem. 


+3 Idem. 


+9 Idem. 

instituţionale“. Tratatul a stabilit un număr maxim de deputaţi europeni şi un număr de voturi 
alocat fiecărei ţări în cadrul Consiliului UE. Tot acest tratat a stipulat ca numărul comisarilor 
europeni să fie egal cu numărul statelor membre. S-a stabilit un prag maxim de 27 de comisari iar, 
dacă statele membre vor fi mai multe, atunci un sistem de rotaţie va ajuta la reprezentarea tuturor 
țărilor în comisie. 

Tratatul de la Nisa a reformat profund instituţiile europene şi nu a modificat prevederile 


din cadrul PESC fiind, totodată, un tratat necesar pentru extinderea Uniunii Europene. 


Tratatul de la Lisabona - spre o Europă Federalistă? 


Tratatul de la Lisabona a fost semnat la data de 13 decembrie 2007 şi a intrat în vigoare pe 
data de 1 decembrie 2009. Acesta modifică tratatele de instituire a comunităților europene dar şi 
tratatul privind Uniunea Europeană fără a le înlocui“. Principalele prevederi ale Tratatului de la 
Lisabona se referă la consolidarea rolului Parlamentului European, un nou proces decizional, o 
afirmare puternică a drepturilor omului şi la dobândirea personalităţii juridice a Uniunii Europene. 

Parlamentul European este ales de către cetăţenii europeni. Tot în acest tratat este stipulat 
rolul egal al Parlamentului cu Consiliul European?. Cetăţenii au o voce mai puternică, un milion 
de cetăţeni din mai multe state pot propune noi proiecte politice comisiei europene. Se mai 
stipulează o colaborare consolidată între instituţiile europene şi o legătură mai directă între cetăţeni 
şi instituţiile europene. Tratatul garantează drepturile înscrise în Carta Drepturilor Fundamentale. 


Solidaritatea între statele membre este un element central în Uniunea Europeană. Dacă un stat este 


ținta unui atac terorist celelalte state îl vor apăra5 a 


În ceea ce priveşte politica sa externă şi de securitate comună, Uniunea devine un actor de 
sine stătător prin acordarea personalităţii juridice. O cooperare consolidată se va păstra doar în 
cadrul unui grup mic de state. 

Pentru prima oară în istoria Uniunii Europene, un tratat stipulează retragerea din Uniunea 
Europeană. Astfel, un stat se poate retrage după ce anunţă Consiliul European şi aşteaptă votul 


acestuia şi al Parlamentului European. Ulterior, Uniunea va stabili ce relaţii va avea cu acel stat. 


50 „Tratatul de la Nisa”, în Teme Europene, aprilie 2007, disponibil online la: http://ec.europa.eu/romania/ 
documents/eu_romania/tema_15.pdf, accesat la 27.03.2015. 


5 Tratatul de la Lisabona, disponibil online la: http://europa.eu/lisbon_treaty/glance/ index_ro.htm, accesat 
la 28.03.2015. 


52 Jdem. 


55 Idem. 

Tratatul de la Lisabona este considerat un pas spre federalizarea Europei prin acordarea 
unor puteri sporite anumitor instituţii europene, dar şi prin creşterea în importanţă a acţiunii externe 
a Uniunii. Clauza de retragere acordă însă o libertate foarte mare oricărui stat. Europa federalistă 
este un vis pe care Tratatul de la Lisabona nu-l poate îndeplini deoarece rolul parlamentelor 
naţionale este mărit. 

Articolul 4 al Tratatului afirmă că securitatea națională este singura competenţă suverană 
a unui statsf. Acest articol subliniază valența federalistă a acestui tratat şi dorința membrilor 
Uniunii de a ceda treptat din suveranitate. Însăşi UE poate deveni un stat federal, dar aceasta este 
o problemă pe care numai viitorul o poate rezolva. Tratatul de la Lisabona este un act normativ ce 
abordează direcția federalistă şi doreşte să impună un curs diferit istoriei Europei, o singură Europă 
cu un singur popor şi cu o singură voinţă. În plan politico-militar, tratatul vrea să evidenţieze 
nevoia unei voci unitare care să reprezinte Europa, dar şi a unei singure armate. Tratatul de la 
Lisabona este un prim pas în visul federalist de secole. Eşecul sau reuşita acestui proiect va ţine 


doar de actorii implicaţi în acest proces care este în plină evoluţie şi transformare. 


Anexa nr. 1 — Structura instituţională a Uniunii Europene 


Consiliul 


Comisia ; Consiliul VE European 
Europeana | —— | 
| conducere 
Curtea 
Europeană de 
Parlamentul Justiţie 
European 
Curtea de 
Conturi 
— consultanță — Europeana 
Comitetul | Comitetul 
Economic şi Social Regiunilor 


Sursa: http://Awww.dadalos-europe.org/rom/Images_neu/gk4_sb02.gif, accesat la data de 15 aprilie 2015 


54 Teodor Frunzeti, Vladimir Zodian (coord.), Lumea 2013 — enciclopedie politică şi militară, Editura Rao, 
Bucureşti, 2013, p.147. 

